আজি অৰ্থাৎ মঙলবাৰে সন্ধিয়া গুৱাহাটী মহানগৰীৰ পল্টনবজাৰৰ মণিপুৰীবস্তিত এখন পুতলা গাড়ী বিস্ফোৰণ হোৱাত এটি ১২ বছৰীয়া শিশু গুৰুতৰভাৱে আহত হয়।
আৰক্ষী বিষয়াই জনোৱা মতে দিবানিশি সিং নামৰ শিশুটিয়ে ঘৰত পুতলা গাড়ীখন লৈ খেলি থকাৰ সময়তে বিস্ফোৰণটো সংঘটিত হয়।
জানিব পৰা মতে শিশুটিৰ মাতৃ থ'কচম বেমবেম দেবি (৩৮)ও এই বিস্ফোৰণটোত কম পৰিমাণে আঘাতপ্ৰাপ্ত হয়।
আনহাতে শিশুটিক সংকটজনক অৱস্থাত সমীপৰে আৰ্য হস্পিতেলত ভৰ্তি কৰোৱা হয়। চিকিৎসালয়খনৰ সূত্ৰৰ পৰা জানিব পৰা মতে শিশুটিক অতি সংকটজনক অৱস্থাত ভেণ্টিলেটৰত ৰখা হৈছে।
চিকিৎসালয়খনৰ চিকিৎসক অভিজিৎ নেওগে জনোৱা মতে শিশুটিয়ে মুখত আৰু বাওঁহাতত গুৰুতৰভাৱে আঘাত পায়। গুৰুতৰভাৱে আঘাতপ্ৰাপ্ত শিশুটি নিকলচ উচ্চতৰ মাধ্যমিক বিদ্যালয়ৰ ষষ্ঠ শ্ৰেণীৰ ছাত্ৰী।
ইতিমধ্যে ঘটনাস্থলীত আৰক্ষী উপস্থিত হৈ ঘটনাটোৰ অনুসন্ধান আৰম্ভ কৰিছে। পুতলা গাড়ীখন বিস্ফোৰণৰ ঘটনাস্থলীত নিৰীক্ষণ কৰাৰ বাবে এটা ফৰেনচিক দলক মতা হৈছে বুলি আৰক্ষী সূত্ৰৰ পৰা জানিব পৰা গৈছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
